钦定古今图书集成/明伦汇编/闺媛典/第102卷 > 皇清八 > 陈世纪妻何氏
## 钦定古今图书集成/明伦汇编/闺媛典/第102卷 > 皇清八 > 陈世纪妻何氏

按《扬州府志》：“何氏，如皋人，陈世纪妻。年十七，归世纪。甫年馀，纪病瘵死。何欲以死殉，时方娠，姑劝之曰：‘汝从夫死，何如使夫有后，倘邀天幸得男，未可知也。何勉从姑言，既产果男，何终有死志。姑又婉谕曰：‘家贫不能佣乳保，愿新妇且乳儿’。一日，其父迓之归宁，何知有异，婉谢之。是夜竟自经死。后数日，知其父受他’” 聘，诱归耳。